Helmuth von Moltke (vyresnysis)
Helmutas fon Moltkė (vok. Helmuth Karl Bernhard Graf von Moltke, 1800 m. spalio 26 d. – 1891 m. balandžio 24 d.) – vokiečių feldmaršalas. Trisdešimt metų ėjęs Prūsijos kariuomenės štabo viršininko pareigas, jis laikomas naujo, modernesnio kariuomenės vadovavimo lauke metodo kūrėju. Vadovavo kariams Europoje ir Artimuosiuose Rytuose, dalyvavo kare dėl Šlėzvigo, Austrijos–Prūsijos kare ir Prancūzijos–Prūsijos kare. Jis apibūdinamas kaip „Prūsijos karinės organizacijos ir taktinio genijaus“ įkūnytojas. Helmutas fon Moltkė buvo susižavėjęs geležinkeliais ir pirmasis pradėjo juos naudoti kariniams tikslams. Mirė savo namuose Berlyne 1891 m. balandžio 24 d. po ligos. Jis dažnai vadinamas Moltkė vyresniuoju, kad būtų atskiriamas nuo savo sūnėno Helmuto fon Moltkės jaunesniojo, kuris vadovavo Vokietijos kariuomenei prasidėjus Pirmajam pasauliniam karui.